Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2019-02-01)

Oʻzbekiston Respublikasi Prezidentining “Oʻzbekiston Respublikasida meva-sabzavotchilikni jadal rivojlantirishga doir qoʻshimcha chora-tadbirlar toʻgʻrisida”gi 2018-yil 29-martdagi PF-5388-son, “Oʻzbekiston Respublikasida afv etishni amalga oshirish tartibi toʻgʻrisidagi nizomni tasdiqlash haqida”gi 2018-yil 8-maydagi PF-5439-son farmonlari, “Bank xizmatlari ommabopligini oshirish boʻyicha qoʻshimcha chora-tadbirlar toʻgʻrisida”gi 2018-yil 23-martdagi PQ-3620-son va “Oʻzbekiston Respublikasi aksiyadorlik tijorat Xalq banki va “Mikrokreditbank” aksiyadorlik tijorat bankining moliyaviy holatini yaxshilash hamda faoliyatini yanada takomillashtirish chora-tadbirlari toʻgʻrisida”gi 2018-yil 4-maydagi PQ-3694-son qarorlariga muvofiq, shuningdek, aholining ijtimoiy himoyaga muhtoj qatlamlarini davlat tomonidan qoʻllab-quvvatlashni kuchaytirish, vaqtinchalik mehnat faoliyatini amalga oshirish uchun chet elga chiqib ketayotgan Oʻzbekiston Respublikasi fuqarolariga qulay shart-sharoitlarni yaratish, Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili devoni xodimlarini yanada ragʻbatlantirish maqsadida: 1. Oʻzbekiston Respublikasi Prezidentining ayrim hujjatlariga 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Prezidentining ayrim farmonlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Davlat maslahatchisining birinchi oʻrinbosari B.M. Mavlonov zimmasiga yuklansin. 1. Oʻzbekiston Respublikasi Prezidentining “Kam taʼminlangan oilalarni ijtimoiy himoyalashni kuchaytirishga oid tadbirlar toʻgʻrisida”gi 1994-yil 23-avgustdagi PF-938-son Farmonining 4-bandi uchinchi xatboshisidan “yil boshida belgilangan” soʻzlari chiqarib tashlansin. 2. Oʻzbekiston Respublikasi Prezidentining “Aholining ijtimoiy himoyaga muhtoj qatlamlarini aniq yoʻnaltirilgan tarzda qoʻllab-quvvatlashni kuchaytirish toʻgʻrisida”gi 2002-yil 25-yanvardagi PF-3017-son Farmonining 2-bandidan “yil boshida belgilangan” soʻzlari chiqarib tashlansin. 3. Oʻzbekiston Respublikasi Prezidentining “Mikrokreditbank” aksiyadorlik tijorat bankining tadbirkorlik subyektlarini qoʻllab-quvvatlash borasidagi faoliyatini yanada kengaytirish chora-tadbirlari toʻgʻrisida”gi 2008-yil 10-noyabrdagi PF-4051-son Farmonida: 3-band quyidagi tahrirda bayon etilsin: “3. Oʻzbekiston Respublikasi Markaziy banki, Moliya vazirligi va “Mikrokreditbank” ATBning bank tomonidan quyidagi mikromoliyaviy xizmat turlarini taqdim etish boʻyicha takliflari maʼqullansin: a) kichik tadbirkorlik subyektlari biznesini boshlash va rivojlantirish (kengaytirish) uchun, shu jumladan Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlari bilan belgilanadigan moliyaviy resurslar doirasida imtiyozli foiz stavkalarida ajratiladigan mikrokreditlar; b) kichik tadbirkorlik subyektlari (shu jumladan mikrofirmalar, kichik korxonalar), dehqon va fermer xoʻjaliklariga — tadbirkorlikni rivojlantirish (kengaytirish) va aylanma mablagʻlarini toʻldirish uchun 24 oygacha boʻlgan muddatga eng kam oylik ish haqining 1 000 baravarigacha miqdorida mikrokreditlar; v) kichik tadbirkorlik subyektlari uchun — texnologik uskunalar va texnikalar sotib olish uchun 3 yilgacha boʻlgan muddatga eng kam oylik ish haqining 2 000 baravarigacha miqdorida mikrolizing xizmatlari. Ajratiladigan mirokreditlar va koʻrsatiladigan mikrolizing xizmatlari boʻyicha foiz stavkalari “Mikrokreditbank” ATB siyosatiga asosan belgilanadi”; 4-band oʻz kuchini yoʻqotgan deb hisoblansin. 4. Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili institutini taʼsis etish toʻgʻrisida”gi 2017-yil 5-maydagi PF-5037-son Farmonida: 3-band quyidagi mazmundagi xatboshilar bilan toʻldirilsin: “Tadbirkorlarning huquqlarini himoya qilish boʻyicha vakil va uning devoni xodimlari uchun oldingi ish joyida berilgan koʻp yillik xizmatlari uchun qoʻshimcha haq va ustamalar, harbiy va maxsus unvonlar (martaba darajalari, malaka darajalari, diplomatik daraja va boshqalar) saqlanib qoladi; Tadbirkorlarning huquqlarini himoya qilish boʻyicha vakil devonidagi ish vaqti navbatdagi harbiy va maxsus unvon berish uchun ish stajiga kiritiladi hamda ular boʻyicha, shu jumladan koʻp yillik xizmatlar uchun ustamalar hisoblanadi hamda toʻlanadi; Tadbirkorlarning huquqlarini himoya qilish boʻyicha vakil devonida ish faoliyati davrida harbiy va maxsus unvonlar berish oldingi ish joyi boʻyicha nazarda tutilgan tartibda tegishli harbiy va maxsus unvonlar berish uchun zarur boʻlgan muddatlar oʻtgandan soʻng Oʻzbekiston Respublikasi Prezidenti devonining tegishli tarkibiy tuzilmasi rahbarining yoki Tadbirkorlarning huquqlarini himoya qilish boʻyicha vakilning tavsiyanomasi asosida amalga oshiriladi”; quyidagi mazmundagi 31-band bilan toʻldirilsin: “31. Adliya organlari va muassasalarining martaba darajalariga ega boʻlgan Tadbirkorlarning huquqlarini himoya qilish boʻyicha vakil devonining xodimlariga Oʻzbekiston Respublikasi Prezidentining “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi 2018-yil 13-apreldagi PQ-3666-son qarorining 12-bandi ikkinchi — toʻrtinchi xatboshilarining amal qilishi, Tadbirkorlarning huquqlarini himoya qilish boʻyicha vakil devonida amalda boʻlgan barcha toʻlovlar saqlangan holda, tatbiq etilsin. Ushbu bandning birinchi xatboshisida nazarda tutilgan tadbirlar ijrosi bilan bogʻliq xarajatlar Oʻzbekiston Respublikasi Davlat budjeti mablagʻlari hisobidan amalga oshiriladi”. 5. Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Davlat boshqaruvi akademiyasida boshqaruv kadrlarini tayyorlash, qayta tayyorlash va ularning malakasini oshirishning samarali tizimini yanada rivojlantirish chora-tadbirlari toʻgʻrisida”gi 2017-yil 8-avgustdagi PF-5139-son Farmonining rus tilidagi matnida: a) 1-ilovada: “Uchebno-metodicheskiy otdel 5” blokidagi “5” raqami “6” raqami bilan almashtirilsin; “Sentr kompyuternix texnologiy 6” blokidan keyin “Regionalnie filiali* 20” bloki bilan toʻldirilsin; izohdagi “160 edinits” va “34 ed.” soʻzlari tegishincha “181 edinitsa” va “44 ed.” soʻzlari bilan almashtirilsin; quyidagi mazmundagi izoh bilan toʻldirilsin: “*) Chislennost personala regionalnogo filiala sostavlyayet 4 shtatnix edinits — direktor, glavniy spetsialist, glavniy metodist i texnicheskiy personal”; b) 2-ilovaning 11-bandi quyidagi tahrirda bayon etilsin: “11. K rukovodyaщemu sostavu Akademii otnosyatsya doljnosti rektora, prorektorov, dekanov i direktorov filialov”. 6. Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida”gi 2017-yil 19-yanvardagi PQ-2733-son qaroriga 2-ilovada: a) 3-bandda: quyidagi mazmundagi beshinchi xatboshi bilan toʻldirilsin: “Oʻzbekiston Respublikasi adliya organlari va muassasalaridan ishga oʻtgan Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili devonining boshqaruv xodimlariga tatbiq etilmaydi”; beshinchi xatboshi oltinchi xatboshi deb hisoblansin; b) 4-bandda: “a” kichik band quyidagi mazmundagi xatboshi bilan toʻldirilsin: “Oʻzbekiston Respublikasi Prezidenti devonining Islohotlarni huquqiy taʼminlash va huquqni muhofaza qilish faoliyatini muvofiqlashtirish xizmati rahbarining tavsiyanomasiga koʻra Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakiliga beriladi”; “b” kichik band quyidagi mazmundagi xatboshi bilan toʻldirilsin: “Oʻzbekiston Respublikasi Prezidenti devonining Islohotlarni huquqiy taʼminlash va huquqni muhofaza qilish faoliyatini muvofiqlashtirish xizmati rahbarining tavsiyanomasiga koʻra Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili oʻrinbosariga beriladi”; 41-bandning “a” kichik bandi “shuningdek, Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakilining tavsiyanomasiga koʻra Oʻzbekiston Respublikasi adliya organlari va muassasalaridan ishga oʻtgan Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili devonining boshqaruv xodimlariga” soʻzlari bilan toʻldirilsin. 8. Oʻzbekiston Respublikasi Prezidentining “Tadbirkorlik faoliyatini rivojlantirishni qoʻllab-quvvatlash davlat jamgʻarmasini tashkil etish toʻgʻrisida”gi 2017-yil 17-avgustdagi PQ-3225-son qarorining 1-bandida: “v” kichik band quyidagi tahrirda bayon etilsin: “v) tijorat banklarining kreditlari boʻyicha foiz xarajatlarini qoplash uchun quyidagi ekvivalentda kompensatsiya berish: milliy valyutada, qiymati 8 milliard soʻmdan oshmaydigan miqdordagi qayta moliyalashtirish stavkasining 1,5 baravaridan oshmaydigan foiz stavkasida — 5 foizli punkt miqdorida; milliy valyutada, qiymati 8 milliard soʻmdan oshmaydigan miqdorda, qayta moliyalashtirish stavkasining 1,5 baravaridan oshmaydigan foiz stavkasida, Oʻzbekiston Respublikasi Prezidentining “Tadbirkorlik subyektlari va keng aholi qatlamiga mikrokreditlar ajratish tizimini yanada soddalashtirish chora-tadbirlari toʻgʻrisida” 2017-yil 17-martdagi PQ-2844-son qaroriga 2-ilovada koʻrsatilgan tumanlarda, shuningdek, Oʻzbekiston Respublikasi Prezidentining 2018-yil 29-martdagi PF-5386-son Farmoni bilan tasdiqlangan “Obod qishloq” dasturi doirasida amalga oshiriladigan loyihalar uchun — 8 foizli punkt miqdorida; milliy valyutada, qiymati 8 milliard soʻmdan oshmaydigan miqdorda — yosh tadbirkorlar tashabbusi bilan ishlab chiqilgan loyihalarni amalga oshirish uchun Oʻzbekiston Yoshlar ittifoqining tavsiyasi bilan jamgʻarib boriladigan pensiya tizimi mablagʻlari hisobidan ajratiladigan imtiyozli kreditlar boʻyicha — banklar xarajatlarini qoplash uchun 3 foizli punkt miqdorida; xorijiy valyutada, qiymati ekvivalentda 8 milliard soʻmdan oshmaydigan miqdorda — tijorat banklari tomonidan belgilangan foiz stavkasining 40 foizi, ammo 3 foizdan ortiq boʻlmagan miqdorda; xorijiy valyutada — 2017-yil 5-sentabrgacha issiqxonalar qurish, intensiv bogʻlar yaratish va sovutgichlar qurish uchun xalqaro moliya institutlari kredit liniyalari hisobiga ajratilgan valyuta kreditlari boʻyicha — belgilangan foiz stavkasining 50 foizi miqdorida”; yettinchi xatboshi toʻqqizinchi xatboshi deb hisoblansin. 9. Oʻzbekiston Respublikasi Prezidentining “Oʻzbekiston Respublikasi fuqarolarining vaqtinchalik mehnat faoliyatini amalga oshirish uchun respublika tashqarisiga transportda chiqish vaqtida ularning havfsizligini taʼminlash chora-tadbirlari toʻgʻrisida”gi 2018-yil 5-martdagi PQ-3584-son qarori 8-bandining rus tilidagi matni quyidagi tahrirda bayon etilsin: “8. Opredelit, chto: realizatsiya jeleznodorojnix i aviabiletov grajdanam, viezjayuщim za rubej i priobretayuщim jeleznodorojnie i aviabileti v poryadke, predusmotrennom v abzatse sedmom punkta 7 nastoyaщego postanovleniya, dlya osuщestvleniya vremennoy trudovoy deyatelnosti, osuщestvlyayetsya po sxeme soglasno prilojeniyu; denejnie sredstva AK “Alokabank”, napravlennie na vozmeщeniye priobreteniya jeleznodorojnix i aviabiletov dlya grajdan, viezjayuщix za rubej dlya osuщestvleniya vremennoy trudovoy deyatelnosti, ne oblagayutsya nalogom na pribil yuridicheskix lits i nalogom na doxodi fizicheskix lits, a takje ne yavlyayutsya blagotvoritelnimi pojertvovaniyami”. 1. Oʻzbekiston Respublikasi Prezidentining “Turkiston-press” nodavlat axborot agentligini qoʻllab-quvvatlash toʻgʻrisida”gi 1999-yil 19-martdagi PF-2270-son Farmoni. 2. Oʻzbekiston Respublikasi Prezidentining “Oʻzbekiston Respublikasida afv etishni amalga oshirish tartibi toʻgʻrisidagi nizomga oʻzgartishlar kiritish haqida”gi 2016-yil 21-iyuldagi PF-4810-son Farmoni. 3. Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida”gi 2017-yil 10-maydagi PF-5040-son Farmoniga ilovaning 2-bandi. 4. Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish toʻgʻrisida”gi 2017-yil 16-iyundagi PF-5086-son Farmoniga ilovaning 1-bandi. 5. Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida”gi 2017-yil 9-oktabrdagi PF-5200-son Farmoniga 1-ilovaning 1-bandi.